# Bruce Campbell

### Izvor: Wikipedija

Ovaj članak je o glumcu. Za igrača bejzbola istog imena, vidi Bruce Campbell (bejzbol).

Bruce Campbell
Bruce Campbell
Rodno ime | Bruce Lorne Campbell
Rođenje | 22. lipnja, 1958. Royal Oak, Michigan, SAD
Supruga(e) | Ida Gearon (1991.-danas)
Službena stranica | http://www.bruce-campbell.com
Važnije uloge | Ashley J. Williams Elvis Presley Brisco County, Jr. Jack Stiles Autolycus
cameo uloge u Spider-Man filmskom serijalu
Važniji filmovi | The Evil Dead Evil Dead II Army of Darkness Bubba Ho-Tep The Adventures of Brisco County, Jr.
Jack of All Trades
Portal: Film

Bruce Lorne Campbell (rođen 22. lipnja 1958. godine) američki je glumac, filmski producent, pisac i redatelj. Najpoznatiji je po ulozi Asha Williamsa u filmskom horror serijalu The Evil Dead. Campbell je ikona B-filma i glasnogovornik i predstavnik Old Spicea.

## [uredi] Biografija

### [uredi] Privatni život

Campbell je rođen u Royal Oaku, Michigan kao dijete Joanne Louise Pickens i Charlesa Newtona Campbella, amaterskog glumca. Ima starijeg brata, Dona, te starijeg polubrata Michaela. Campbell živi na farmi lavande u Jacksonvilleu, Oregon, sa ženom, kostimografinjom Idom Gaeron. Ima škotsko naslijeđe.

Glumiti počinje kao tinejdžer i ubrzo snima male Super 8 filmove sa prijateljima. Nakon susreta sa Samom Raimijem u Wylie E. Groves srednjoj školi njih dvoje postaju dobri prijatelji i počinju snimati filmove zajedno. Campbell je pohađao sveučilište Western Michigan i usput nastavio raditi na glumačkoj karijeri.

### [uredi] Velike filmske uloge

Ashley J. "Ash" Williams

Nekoliko godina kasnije, Campbell i Raimi se okupljaju te počinju raditi na The Evil Deadu. Campbell je glumio i radio iza kamere kao ko-producent; Raimi je pisao scenarij, režirao i producirao. Četiri godine kasnije film dobiva kultni status u Ujedinjenom Kraljevstvu što dovodi do uspjeha u SAD-u te dva nastavka - Evil Dead II: Dead By Dawn i Army of Darkness.

Campbellova najpoznatija uloga je upravo Ashley J. "Ash" Williams, glavni protagonist The Evil Dead serijala. Campbell je također igrao mnogo cameo uloga u Raimijevim kasnijim projektima, među kojima su najpoznatiji Darkman i Spider-Man filmski serijal.

Campbell često prihvaća uvrnute, netipične uloge, poput Elvisa Presleya u filmu Bubba Ho-Tep, te u filmovima koji idu samo u DVD ili TV distribuciju. Uz Bubba Ho-Tep, Campbell je glumio sporednu ulogu u filmu Sky High iz 2005. godine. Upravo je završio snimanje filma My Name Is Bruce, za kojega je napisao scenarij te ga režirao. Također je narator u Spider-Man serijalu videoigara.

### [uredi] Audicije

Campbell je trebao imati glavnu ulogu u Darkmanu, ali nakon inzistiranja studija ulogu dobiva Liam Neeson. Campbell je ostao iza scene, te odradio dodatne zvučne snimke i dobio manju ulogu na samom kraju filma, naslovljenu u odjavnoj špici kao "Final Shemp". Također je bio jedan od glavnih izbora za ulogu u filmu The Phantom, viskobudžetne filmske adaptacije istoimenog stripa Leeja Falka koju je na kraju dobio Billy Zane.

Među ostalim ulogama u kojima se trebao pojaviti je i ona koju je dobio Dylan Walsh u filmu Congo, dok je Campbell imao manju sporednu ulogu.

### [uredi] Cameo uloge

Campbell se često pojavljuje u cameo ulogama u filmovima različitih žanrova, često bizarnim komedijama ili horrorima. Najpoznatije cameo uloge svakako su one iz popularnog filmskog serijala Spider-Man. U prvom nastavku igra ulogu hrvačkog najavljivača koji Petera Parkera nazove "The Amazing Spider-Man". U drugom nastavku pojavljuje se u ulozi vratara u kazalištu Dylana Reida, koji kritizira izgled Petera Parkera odbivši ga pustiti u kazalište što uzrokuje Peterovo nepojavljivanje na zakazanom spoju sa Mary Jane. Campbell je jako ponosan na ovu ulogu, te kaže kako je on jedini negativac koji se suprotstavio Spider-Manu i izvukao nekažnjeno. U trećem nastavku glumi šefa sale u otmjenom restoranu koji pomaže Peteru da zaprosi Mary Jane.

Campbell ima Cameo ulogu u Aqua Teen Hunger Force Colon Movie Film for Theaters kao Chicken Bittle. Također se pojavljuje kao poremećeni plastični kirurg u filmu Escape from L.A. Johna Carpentera. Pojavio se i u nekoliko manjih uloga u filmovima braće Coen. U Fargu možemo ga vidjeti na televizijskom prijamniku u skloništu otmičara, u ulozi u sapunici Generations na čijem je snimanju upoznao svoju prvu ženu.

### [uredi] Stil i osobnost

Campbellu najbolje leže pretjerane macho uloge poput već spomenutog Asha iz The Evil Dead serijala, kojega je on sam nazvao "idiotom i budalom poput nas ostalih." Njegov stil i odabir uloga je parodiran u filmu Majestic gdje igra ulogu neustrašivog istraživača Rolanda u B-filmu Sand Pirates of Sahara, čiji je scenarij napisao filmski lik Jima Carreya.

Campbell je poznat po tzv. "obrnutoj glumi", filmskoj tehnici koju često koristi Sam Raimi gdje se akcijske scene snimaju u redoslijedu obrnutom od onoga kako se prikazuju na filmu. Campbell daje savjete kako uspjeti u filmskoj industriji na svojoj službenoj web stranici.

Campbell je postao toliko popularan na intenetu da ima i svoju vlastitu stranicu u "Chuck Norris Facts" stilu stvorenu od strane fanova.

### [uredi] Televizija i videoigre

Evil Dead: Regeneration omot igre za PC

Izvan filma, Campbell se pojavio u mnogo televizijskih serija. Imao je naslovnu ulogu u Adventures of Brisco County, Jr., SF vestern komediji autora Jeffreya Boama i Carltona Cusea, koji su kasnije napisali scenarij za ABC-evu seriju Lost.

Druga velika uloga u nekoj seriji je ona u Jack of All Trades, smještenoj na izmišljenom otoku kojega su okupirali Francuzi 1801. godine. Igra ulogu američkoga špijuna prerušenoga u križara znanog kao "The Daring Dragoon". Campbell je bio pomoćnik izvršnoga producenta, a seriju je režirao Eric Gruendemann dok su je producirali razni individualci, uključujući Sama Raimija. Serija se emitirala dvije sezone, od 2000. do 2001. godine.

Imao je i povremenu ulogu u seriji Lois & Clark: The New Adventures of Superman tijekom 90-ih, kao negativac Billy Church.

Tijekom 1996/1997 godine igra ulogu kao gost-glumac u seriji Ellen kao Ed Billik, koji postaje Ellenin šef nakon što proda svoju knjižaru u četvrtoj sezoni.

Poznat je i po ulozi Autolycusa, kralja lopova u serijalu Hercules: The Legendary Journeys i Xena: Warrior Princess. Također je i režirao nekoliko epizoda Herculesa i Xene, uključujući i zadnju epizodu Herculesa.

Zapaženu dramsku gost-ulogu je imao i u serijalu Homicide: Life on the Street, kao detektiv pogođen tugom koji traži osvetu za ubojstvo svoga oca.

Ironično, iako je u to vrijeme odlučio posvetiti karijeru dramskim ulogama, Campbell nije išao na audiciju za ulogu. Producent serije Tom Fontana Campbellov je fan i nazavao ga je telefonom upitavši ga želi li gostovati u seriji.

Campbell kasnije igra ulogu demona u epizodi Terms of Endearment serijala X-Files.

Pojavio se u ulozi Agenta Jackmana u epizodi Witch Way Now? serijala Charmed, kao i u ulozi FBI agenta u epizodi kratkotrajne serije Meet the Beetles.

Campbell posuđuje glas u nekoliko videoigara. Daje glas Ashu u posljednja tri nastavka igre serijala The Evil Dead - Evil Dead: Hail to The King, Evil Dead: A Fistful of Boomstick te Evil Dead: Regeneration, zatim u igrama Pitfall 3-D: Beyond the Jungle, Spider-Man: The Movie, Spider-Man 2 i Spider-Man 3. Također daje glas glavnom junaku u igri Tachyon: The Fringe Jakeu Loganu te Magnanimousu u Megas XLR.

Pojavio se u mnogim emisijama, uključujući serijal Robot Chicken, igrajući samoga sebe.

Campbell se pojavljuje u TV reklamama za Old Spice. Prva u nizu emitirana je u siječnju 2007. godine u kojoj Campbell raspravlja o iskustvu te onima koji ga imaju ili nemaju. Reklama završava riječima "Experience is Everything" (Iskustvo je sve). U reklami su vidljivi motorna pila te knjiga mrtvih Necronomicon što su aluzije na Campbellovu ulogu u The Evil Dead serijalu. Druga reklama prikazuje se od proljeća 2007. u kojoj Campbell svira lounge verziju pjesme Hungry Like The Wolf grupe Duran Duran na glasoviru u društvu pet atraktivnih djevojaka.

Dana 28. lipnja, 2007. godine počela se prikazivati nova serija Burn Notice na televizijskoj kući USA Network. U njoj Bruce Campbell igra ulogu bivšeg pripadnika specijalnih postrojbi Sama koji je život nakon vojske posvetio alkoholu i seksu na plaži. Planirano je 13 epizoda serije.

### [uredi] Pisanje

Korice Campbellove knjige Make Love! The Bruce Campbell Way

Uz glumu i povremeno režiranje, Campbell se bavi pisanjem. Autor je autobiografije If Chins Could Kill: Confessions of a B Movie Actor, koja prati njegovu karijeru glumca u niskobudžetnim filmskim ostvarenjima. Kasnije je dodano poglavlje o prihvaćanju i reakciji fanova na potpisivanju knjige.

Campbell je napisao knjigu Make Love! The Bruce Campbell Way, komičnu novelu sa njime kao glavnim junakom koji pokušava ostvariti karijeru filmskog glumca. Knjiga je izdana i u audio obliku kao radio drama sa trajanjem preko 6 sati.

Uz novele, Campbell je autor kolumne za X-Ray magazin u 2001. godini, broju popularnog strip serijala The Hire, strip adaptacije Campbellova filma Man With The Screaming Brain, a nedavno je napisao uvod knjizi Josha Beckera The Complete Guide To Low Budget Feature Film Making.

### [uredi] Drugi radovi

U Starbucksovoj kampanji poznatoj kao The Way I see It, Campbell je ponudio svoj savjet tiskan na šalicama kave:

„The Way I See It #65: If you're worried about getting a job--or keeping one--start a company of your own. By doing so, you'll reap the rewards of your hard work and you'll only get fired if you fail. This is the land of opportunity. Live in it.“
({{{2}}})

ili u grubom prijevodu:

„Kako ja to vidim #65: Ako se zabrinjavaš zbog dobivanja posla--ili zadržavanja istoga--osnuj vlastitu tvrtku. Uradivši to, ubrati ćeš plodove svoga napornoga rada, a otkaz ćeš dobiti samo ako ne uspiješ. Ovo je zemlja mogućnosti. Živi u njoj.“
({{{2}}})

## [uredi] Filmografija

### [uredi] Filmovi

Godina | Naslov | Uloga | Bilješke
--- | --- | --- | ---
1972 | Oedipus Rex | Kreon |
1977 | It's Murder | Police Officer on bicycle |
1979 | Within the Woods | Bruce | izvršni producent
Shemp Eats the Moon | Shemp Malone | producent
1981 | The Evil Dead | Ashley 'Ash' J. Williams | ko-producent
Torro. Torro. Torro! |  | producent
1983 | Going Back | Brice Chapman |
1985 | Crimewave | Renaldo 'The Heel' | ko-producent
Stryker's War | TV voditelj |
1987 | Evil Dead II | Ashley 'Ash' J. Williams | ko-producent
1988 | Maniac Cop | Jack Forrest |
The Dead Next Door | Glas |
1989 | Moontrap | Ray Tanner |
Intruder | Officer Howard |
Moontrap | Ray Tanner |
1990 | Mindwarp | Stover |
Maniac Cop 2 | Jack Forrest
Darkman | Final Shemp |
1991 | Lunatics: A Love Story | Ray | producent
Sundown: The Vampire in Retreat | Robert Van Helsing |
1992 | Waxwork II: Lost in Time | John Loftmore |
Eddie Presley | Asylum Attendant |
1993 | Army of Darkness | Ashley 'Ash' J. Williams | ko-producent
1994 | The Hudsucker Proxy | Smitty, Argus Reporter |
1995 | Congo | Charles Travis |
The Quick and the Dead | Wedding Shemp |
The Demolitionist | Raffle Winner |
1996 | Tornado! | Jake Thorne |
1996 | Menno's Mind | Mick Dourif, Rebel Leader |
Fargo | Soap Opera Actor |
Tornado! | Jack Thorne |
Escape from L.A. | Surgeon General of Beverly Hills |
Assault on Dome 4 | Alex Windham |
1997 | Running Time | Carl |
McHale's Navy | Virgil |
The Love Bug | Hank Cooper |
Missing Links | Ray |
In the Line of Duty: Blaze of Glory | Jeff Erickson |
1998 | The Ice Rink | Actor |
Goldrush: A Real Life Alaskan Adventure | Pierce Thomas 'PT' Madison |
1999 | Icebreaker | Carl Greig |
From Dusk Till Dawn 2: Texas Blood Money | Barry |
2001 | The Majestic | Roland the Intrepid Explorer |
Hubert's Brain | Thompson (glas) |
2002 | Timequest | William Roberts |
Bubba Ho-Tep | Elvis Presley/Sebastian Haff |
Spider-Man | Ring Announcer |
Terminal Invasion | Jack |
Serving Sara | Gordon Moore |
2003 | Drugs | Bruce |
Intolerable Cruelty | Soap Opera Actor on TV |
2004 | Spider-Man 2 | Dylan Reid (Snooty Usher) |
The Ladykillers | Humane Society Worker |
2005 | Alien Apocalypse | Dr. Ivan |
Man with the Screaming Brain | William Cole | redatelj, producent, ko-scenarist
Sky High | Coach Boomer |
2006 | The Woods | Joe Fasulo |
Touch the Top of the World | Ed Weihenmayer |
The Ant Bully | Fugax |
2007 | Aqua Teen Hunger Force Colon Movie Film for Theaters | Chicken Bittle
My Name is Bruce | Bruce Campbell | producent
Spider-Man 3 | Frenchie |

### [uredi] Serije

Godina | Naslov | Uloga | Bilješke
--- | --- | --- | ---
1987 | Knots Landing | Joel Benson |
1989 | Generations | Alan Stuart |
1993-1994 | The Adventures of Brisco County, Jr. | Brisco County, Jr. |
1995 | Lois & Clark: The New Adventures of Superman | Bill Church Jr.
American Gothic | Lt. Drey |
1995-1999 | Hercules: The Legendary Journeys | Autolycus |
1996 | Homicide: Life on the Street | Jake Rodzinsky |
1996-1997 | Ellen | Ed Billik |
1996-1999 | Xena: Warrior Princess | Autolycus |
1997 | Wierd Science | Gene the Genie |
1998 | Timecop | Agent Tommy Maddox |
1999 | The X Files | Wayne Weinsider |
2000-2001 | Jack of All Trades | Jack Stiles/Daring Dragoon | izvršni ko-producent
2001 | Beggars and Choosers | Jack |
The Legend of Tarzan | Max Liebling |
2002 | Charmed | FBI Agent Jackman |
2003 | Duck Dodgers | Pork Piggler |
My Life as a Teenage Robot | Himcules |
2004 | Megas XLR | Magnaminous |
2006 | The Replacements | Uncle Phil |
2007 | Burn Notice | Sam Axe |

## [uredi] Vanjske poveznice

U Wikimedijinu spremniku nalazi se još materijala na temu:
Bruce Campbell

- Službena stranica
- Stranica na imdb.com
- Bruce Campbell News Central
- Intervju na salon.com
- Intervju na hobotrashcan.com
- Kittenpants.org intervju
- Make Love the Bruce Campbell Way - Fotografije sa potpisivanja knjige
- [http://www.sweatpantserection.com/bruce-campbell-interview.html Bruce Campbell Intervju fanova
- Bruce Campbell is back!
- Pixelsurgeon Intervju
- Intervju: Bruce Campbell (Badmouth.net)
- Intervju na kanalu Sci Fi

Dobavljeno iz "http://hr.wikipedia.org../../../b/r/u/Bruce_Campbell_86b5.html"

Posebno:Categories: Američki filmski glumci | Američki filmski scenaristi | Američki filmski redatelji | Američki filmski producenti | Pisci

##### Views

- Članak
- Razgovor
- Trenutna inačica

##### Traži

##### Drugi jezici

- English
- Deutsch
- Español
- Français
- Italiano
- Nederlands
- 日本語
- ‪Norsk (bokmål)‬
- Polski
- Português
- Suomi
- Svenska
- 中文